คุณค่ะ พอดีว่าหนูมีอะไรกับแฟนช่วงเดือนเมษายนที่ผ่านมา ปรากฎว่าปวดท้องแต่ประจำเดือนมาปกติ เดือนพฤษภาคมประจำเดือนเลื่อนมา3วันค่ะ เดือนมิถุนายนประจำเดือนไม่มา เดือนนี้ก็ยังไม่มา ปกติแล้วประจำเดือนจะมาช่วงวันที่20ค่ะ ตอนนี้อาการก็มีเจ็บหน้าอก มีภาวะเลือดจาง หน้ามืด อ่อนเพลีย หนูอยากทราบว่าหนูท้องไหมค่ะ หรือว่าเป็นเลือดจาง
สวัสดีค่ะ เอิ้น,หากประจำเดือนในเดือนเมษายน และพฤษภาคมได้มาแล้ว แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในเดือน เม.ย. ค่ะ และหากหลังจากประจำเดือนมาในเดือน พ.ค. แล้ว ไม่ได้มีเพศสัมพันธ์ต่อ โอกาสที่จะตั้งครรภ์ก็ไม่มีค่ะ แต่หากมีเพศสัมพันธ์ต่อก็มีโอกาสที่จะตั้งครรภ์ได้ ดังนั้นหากได้มีเพศสัมพันธืในช่วงเดือน พ.ค.- มิ.ย. อีกควรตรวจหาการตั้งครรภ์ดูค่ะ แต่หากไม่ได้มีเพศสัมพันธ์การที่ประจำเดือนไม่มา อาจเกิดจากสาเหตุอื่นๆ เช่นมีความเครียด ทำงานหนัก พักผ่อน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบายส่วนอาการเจ็บหน้าอก หน้ามืด อ่อนเพลีย อาจเป็นอาการก่อนการมีประจำเดือนมาได้ หรืออาจเกิดจากความเครียด พักผ่อนไม่เพียงพอ นอนน้อย ทานอาหารน้อย ก็ได้การจะทราบว่ามีโลหิตจางหรือไม่นั้น ในเบื้องต้นให้เปิดดูเปลือกตาด้านใน หากดูขาวซีด ไม่ออกแดงๆ เหมือนคนปกติ ก็อาจมีภาวะโลหิตจางได้ ซึ่งการจะตรวจยืนยับว่าเป็นหรือไม่นั้น ต้องอาศัยการตรวจเลือดดูค่ะ ดังนั้น หากมีเปลือกตาซีดจริง หรือไม่แน่ใจ ควรไปพบแพทย์เพื่อตรวจค่ะ